केन्द्रीय साहित्य अकादमी में उपसचिव रहे और इंदौर से प्रकाशित ‘दैनिक इंदौर’ में उपसंपादक रहे मशहूर कवि विष्णु खरे को ब्रेन स्ट्रोक हुआ, जिसके बाद उन्हें दिल्ली के जीबी पंत अस्पताल में भर्ती किया गया है। उन्हें बुधवार तड़के ब्रेन स्ट्रोक आया, जिसके बाद उन्हें तत्काल अस्पताल में भर्ती करवाया गया। उन्हें आईसीयू में रखा गया गया है, जहां उनका इलाज जारी है। फिलहाल खरे होश में हैं, लेकिन बोल नहीं पा रहे हैं। उनके शरीर के बाएं हिस्से में लकवा मार गया है। उनकी हालत स्थिर बताई जा रही है। 78 वर्षीय विष्णु खरे को ब्रेन स्ट्रोक आने के बाद अस्पताल में भर्ती करवाया गया था।